Z á p i s n i c a
					
z verejného zhromaždenia občanov k prerokovaniu realizácie Komunitného centra     Ovručská 3, Bratislava,  konaného dňa 2. 5. 2014.
–––––––––––––––––––––––––––––––––––––––––––––––––––––––––––––––––––––––––––

Prítomní : podľa prezenčnej listiny 22 obyvateľov mestskej časti.
 
P r o g r a m :
1. O t v o r e n i e.
2. Zriadenie Komunitného centra Ovručská 
3. Plán činnosti Komunitného centra 
4. Záver.

K bodu č. 1
Verejné zhromaždenie občanov otvoril a prítomných privítal prednosta Miestneho úradu Bratislava – Nové Mesto Ing. Ľudovít Kollárik. Predstavil Ing. Gabrielu Vojtechovú, poverenú vedením odd. sociálnych služieb, Ing. Dašu Efenbergerovú z útvaru štrukturálnych fondov a grantov, p. Janovičovú z oddelenia sociálnych služieb. Tiež privítal poslancov mestskej časti Ing. Pavla Galamboša a Ing. Andreu Vítkovú.
Prítomných informoval, že toto verejné zhromaždenie zvolalo miestne zastupiteľstvo              svojom zasadnutí dňa 15. 4. 2014, na ktorom schválilo Zriaďovaciu listinu a Plán činnosti Komunitného centra Ovručská.
Vysvetlil, že na tomto verejnom zhromaždení sa môžu zúčastniť len obyvatelia mestskej časti Bratislava – Nové Mesto, ktorí majú na jej území trvalý pobyt, sú v mestskej časti prihlásení na prechodný pobyt, majú na jej území nehnuteľný majetok, platia miestnu daň alebo miestny poplatok, alebo majú čestné občianstvo.   
Ďalej uviedol program zhromaždenia, ktorého záverom budú pripomienky a odporučenia zúčastnených občanov.
Všetkým účastníkom bol k dispozícii písomný materiál Plán činnosti komunitného centra a niekoľko exemplárov projektovej dokumentácie centra.
  
K bodu č. 2
- Ing. Efenbergerová 
Informovala, že zriadenie Komunitného centra bolo v rámci výzvy Operačného programu Bratislavský kraj s kódom OPBK/2013/1.1/12-ISRMO. V návrhu na rekonštrukciu budovy boli rozpočtované finančné prostriedky v sume 301,6 tis. €, z toho príspevok z eurofondov má byť vo výške 286,5 tis. €.    
Budova bude zateplená, umiestnený elektrický vrátnik a kamerový systém bez identity. Zariadenie bude mať 2 multifunkčné sály, klubovňu s kuchynkou, chodbu-komunikačný priestor, dve kancelárie, sprchu, hygienické zariadenia oddelene pre mužov a ženy, miestnosť pre upratovačku a technickú miestnosť. V Komunitnom centre budú dvaja zamestnanci         na trvalý pracovný pomer a jeho činnosť bude financovaná z rozpočtu mestskej časti. Plánuje sa s vypracovaním grantu na mzdové prostriedky pre pracovníkov centra.
- Pavol Šimove – informoval o vytvorení občianskej iniciatívy, ktorá bola aktívna pri tvorbe uvedeného projektu, pričom poukázal na skutočnosť, že vstupom SR do Európskej únie  je                                

						- 2 -

potrebné zúčastňovať sa na rozhodovaní orgánov samosprávy. Projekt vznikol na základe aktivity občanov – petície, mestská časť prijala túto iniciatívu. Menovaný vyjadril potešenie nad tým, že sa bude aj realizovať a poďakoval p. Efenbergerovej za spoluprácu. 

K bodu č. 3 
- Ing. Vojtechová 
Informovala o Pláne činnosti Komunitného centra, ktoré bude vytvárať priestor                      na medzigeneračné stretnutia. Zdôraznila nevyhnutnosť profesionálneho vedenia KC.  Jeho činnosť je zameraná na všetky skupiny obyvateľov a jeho aktivity budú orientované do oblastí podľa požiadaviek, potrieb a záujmov klientov v tejto lokalite. Vytvorenie tohto centra v našej mestskej časti je potrebné aj vzhľadom na zvýšený počet problémových detí. Jednou z hlavných úloh je „sprevádzanie“ občana pri riešení jeho problému až do vyriešenia a k jeho spokojnosti. Plán činnosti bol vypracovaný v súlade so štandardami KC, schválenými Úradom vlády SR. 

- Pavol Šimove  - informoval o petícii za Materské a komunitné centrum za stretávanie generácií, týmto názvom bolo pomenované detské ihrisko.

- Ľubomír Barák  - lekár
a/ v projektovej dokumentácii Komunitného centra poukázal na poddimenzovanie WC, keďže KC nie je uzatvorené zariadenie a cez zadný vchod je možné prepojenie s detským ihriskom,
b/ potrebu riešiť schody do zariadenia, čím by bolo bezbariérové,
c/ ako plánuje MČ vyriešiť parkovanie áut na voľnom priestranstve, keď pozemky v okolí budovy nepatria mestskej časti.  

- Ing. Kollárik 
Odpovedal, že parkovanie v priestore pred Komunitným centrom sa bude postupne riešiť.
.
- Ing. Efembergerová 
K projektu boli vypracované odborné stanoviská hygienika, požiarnej ochrany a iné. Prepojenie s detským ihriskom nie je možné, lebo nie sú vyriešené vlastnické práva                k pozemkom. Mestská časť vlastní len pozemok pod budovou. Pri vchode je sklopná rampa, ktorá umožňuje bezbariérový vstup do budovy.    

- Rastislav Sedláček - kto bude určovať program centra, či budú návrhy občanov akceptované.

- Ing. Vojtechová 
Činnosť centra bude pravidelne vyhodnocovaná a na základe podnetov bude plán činnosti upravený podľa požiadaviek klientov.
 
- PhDr. Ocharovičová - informovala o úlohách komunitného centra a svojich dlhoročných skúsenostiach s prácou v sociálnej oblasti. Vyjadrila nadšenie z vytvorenia Komunitného centra, kde je možnosť riešiť problémové správanie mládeže aj dospelých a ideálna možnosť prevencie kriminality mládeže formou organizovania rôznych záujmových krúžkov a inej činnosti. Poukázala na skutočnosť, že aj v minulosti slúžila uvedená budova na kultúrnu a záujmovú činnosť.
						- 3 –

K bodu č. 4
Ing. Kollárik 
1/ Vyzval prítomných, či je niekto proti vytvoreniu Komunitného centra. Nikto nebol proti. 
2/ Informoval o druhom verejnom zhromaždení, ktoré bude dňa 6. 5. 2014.
3/ Vyhodnotil uskutočnené verejné zhromaždenie so závermi :
a/ Plán činnosti KC je zámer, ktorý sa bude upravovať podľa potrieb obyvateľov, po schválení v MZ
b/ Komunitné centrum bude financované z rozpočtu mestskej časti. 
c/ Parkovacie miesta sa budú riešiť s realizáciou výstavby. 
d/ Požiadal obyvateľov o pomoc pri realizácii Komunitného centra.
e/ Oznámil, že záznam z verejného zhromaždenia bude predložený na najbližšie rokovanie Miestneho zastupiteľstva MČ BNM.  

Zápisnicu vyhotovila : Janovičová		

Zápisnicu overila : Ing. Andrea Vítková